amanoisuno/poet huggingface dataset:
短歌行 子蘭
日月何忙忙，出沒住不得。使我勇壯心，少年如頃刻。人生石火光，通時少於塞。四季倏往來，寒暑變為賊。偷人面上花，奪人頭上黑。
飲馬長城窟 子蘭
遊客長城下，飲馬長城窟。馬嘶聞水腥，為浸征人骨。豈不是流泉，終不成潺湲。洗盡骨上土，不洗骨中冤。骨若比流水，四海有還魂。空流嗚咽聲，聲中疑是言。
夜直 子蘭
大內隔重牆，多聞樂未央。燈明宮樹色，茶煮禁泉香。鳳輦通門靜，雞歌入漏長。宴榮陪禦席，話密近龍章。吟步彤庭月，眠分玉署涼。欲黏朱紱重，頻草白麻忙。筆力將群吏，人情在致唐。萬方瞻仰處，晨夕面吾皇。
贈行腳僧 子蘭
世界曾行遍，全無行可修。炎涼三衲共，生死一身休。片斷雲隨體，稀疏雪滿頭。此門無所著，不肯暫淹留。
秋日思舊山 子蘭
咸言上國繁華，豈謂帝城羈旅。十點五點殘螢，欲去不去遲遲，未展平生所佇。
寄幹陵楊侍郎 子蘭
冷落官資不畏貧，司曹且共內官分。步量野色成公案，碑寒樹古神門上，管得無窮空白雲。
登樓憶友 子蘭
物象遠濛濛，周回極望中。帶煙千井樹，和磬一樓風。月色寒沈地，波聲夜颺空。登臨無限趣，恨不與君同。
華嚴寺望樊川 子蘭
萬木葉初紅，人家樹色中。疏鐘搖雨腳，秋水浸雲容。雪磧回寒雁，村燈促夜舂。舊山歸未得，生計欲何從。
與道侶同於水陸寺會宿 子蘭
論道窮心少有朋，此時清話昔年曾。柿凋紅葉鋪寒井，出門儘是勞生者，只此長閑幾個能。
城上吟 子蘭
古塚密於草，新墳侵官道。城外無閑地，城中人又老。
襄陽曲 子蘭
為憶南遊人，移家大堤住。千帆萬帆來，盡過門前去。
誡貪 子蘭
多求待心足，未足旋傾覆。明知貪者心，求榮不求辱。
蟬二首 子蘭
獨蟬初唱古槐枝，委曲悲涼斷續遲。雨後忽聞誰最苦，異鄉孤館憶家時。衰柳蟬吟旁濁河，正當殘日角聲和。尋常不足少愁思，此際聞時愁更多。
太平坊尋裴郎中故宅 子蘭
不語淒涼無限情，荒階行盡又重行。昔年住此何人在，滿地槐花秋草生。
登樓 子蘭
邊邑鴻聲一例秋，大波平日繞山流。故人千里同明月，盡夕無言空倚樓。
長安早秋 子蘭
風舞槐花落禦溝，終南山色入城秋。門門走馬徵兵急，公子笙歌醉玉樓。
對雪 子蘭
密密無聲墜碧空，霏霏有韻舞微風。幽人吟望搜辭處，飄入窗來落硯中。
鸚鵡 子蘭
翠毛丹觜乍教時，終日無寥似憶歸。近來偷解人言語，亂向金籠說是非。
晚景 子蘭
池荷衰颯菊芬芳，策杖吟詩上草堂。滿目暮雲風卷盡，郡樓寒角數聲長。
長安傷春 子蘭
霜隕中春花半無，狂遊恣飲盡凶徒。年年賞玩公卿輩，今委溝塍骨漸枯。
河梁晚望二首 子蘭
水勢滔滔不可量，漁舟容易泛滄浪。連山翠靄籠沙漵，白鳥翩翩下夕陽。雨添一夜秋濤闊，極目茫茫似接天。不知龍物潛何處，魚躍蛙鳴滿檻前。
悲長安 子蘭
何事天時禍未回，生靈愁悴苦寒灰。豈知萬頃繁華地，強半今為瓦礫堆。
千葉石榴花 子蘭
一朵花開千葉紅，開時又不藉春風。若教移在香閨畔，定與佳人豔態同。
觀棋 子蘭
拂局盡消時，能因長路遲。點頭初得計，格手待無疑。寂默親遺景，凝神入過思。共藏多少意，不語兩相知。